Na temelju članka 84. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120), [155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)) te članka 58. Statuta Osnovne škole Hvar, Školski odbor je na 24. sjednici dana 23. siječnja 2025. godine donio:

# **PROTOKOL POSTUPANJA U SLUČAJU UČENIČKE OZLJEDE U ŠKOLSKOM PROSTORU ILI U VRIJEME KAD SMO ODGOVORNI ZA UČENIKA**

**Članak 1.**

U slučaju učeničke ozljede u školskom prostoru ili u vrijeme kad smo odgovorni za učenika potrebno je:

1. Pozvati člana Tima za pružanje Prve pomoći OŠ Hvar koji je dostupan
2. Sanirati ozljedu po pravilima prve pomoći
3. Što prije obavijestiti roditelja/staratelja, razrednika, str. suradnika, ravnatelja o događaju, pruženoj prvoj pomoći te procjeni stanja ozljede
4. Po procjeni pozvati Hitnu pomoć
5. Kod procjene lakših ozljeda razgovarati s roditeljem i tražiti odluku ostaje li učenik u školi ili roditelj dolazi po njega
6. Ukoliko se roditelj ne javlja na poziv, učitelji ili drugi djelatnici škole ( najmanje dvije osobe) mogu odvesti učenika liječniku ili pozvati Hitnu pomoć; no uporno pokušavati uspostaviti kontakt s roditeljima
7. Ukoliko roditelj dođe po učenika evidentirati vrijeme kad je roditelj preuzeo odgovornost za učenika
8. Nikako ne pustiti učenika samog iz prostora škole pogotovo ne u pratnji drugog učenika

 **Članak 2.**

Nakon zbrinjavanja učenika zapisati slijed događaja i uložiti u razrednu mapu ili u mapu stručnoga suradnika

**Članak 3.**

Svi razrednici su dužni na vidljivom mjestu (osobni podatci o učeniku u e-dnevniku) imati najmanje dva provjerena telefonska kontakta s roditeljima za hitne slučajeve.

Razrednici su dužni upozoriti roditelje na dostupnost u hitnim slučajevima.

**Članak 4.**

Ovaj Protokol stupa na snagu danom donošenja i bit će objavljen na Oglasnoj ploči škole.

Predsjednica Školskog odbora

Veronika Vidović

Ovaj Protokol je objavljen na oglasnoj ploči škole dana 23. siječnja 2025 godine.

 Ravnateljica

 Nada Jeličić, univ.spec.paed.

|  |  |
| --- | --- |
| **REPUBLIKA HRVATSKA** **OSNOVNA ŠKOLA HVAR** Kroz Burak 81, 21450 Hvar KLASA: 011-03/25-02/10 URBROJ: 2181-296-01-25-1 Hvar, 23. siječnja 2025.g. |  |